CELEX: 32005R0635
Language: da
Date: 2005-04-26 00:00:00
Title: Kommissionens forordning (EF) nr. 635/2005 af 26. april 2005 om tarifering af visse varer i den kombinerede nomenklatur

27.4.2005   
            
            
               DA
            
            
               Den Europæiske Unions Tidende
            
            
               L 106/10
            
         
      KOMMISSIONENS FORORDNING (EF) Nr. 635/2005
   af 26. april 2005
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (1), særlig artikel 9, stk. 1, litra a), og
   ud fra følgende betragtning(er):
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke fællesskabsforskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2), i et tidsrum på tre måneder.
            
         
               (5)
            
            
               De i denne forordning fastsatte foranstaltninger er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. april 2005.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1. Senest ændret ved forordning (EF) nr. 493/2005 (EUT L 82 af 31.3.2005, s. 1).
   
      (2)  EFT L 302 af 19.10.1992, s. 1. Senest ændret ved tiltrædelsesakten af 2003.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              En vare bestående af forkogte tørrede nudler af hvedemel (ca. 80 g) og krydderier (ca. 11 g).
                              Varen sælges i detailsalg i en 250 ml skål af ekspanderet polystyrenskum, som indeholder nudler og en lille pose krydderier.
                              Det fremgår af brugsanvisningen trykt på emballagen, at skålen med nudler skal tilsættes krydderier og kogende vand (max. 200 ml), og at pastaen er klar til servering efter tre minutter.
                              (Se billede) (1)
                              
                           
                        
               
                  1902 30 10
               
               
                  Tarifering i henhold til almindelige tariferingsbestemmelser litra 1, litra 3 b), og litra 6 vedrørende den kombinerede nomenklatur samt teksten til KN-kode 1902, 1902 30 og 1902 30 10.
                  Varen sælges i sæt til detailsalg. Nudlerne må i betragtning af deres store andel anses for at være varens karaktergivende bestanddel.
                  Varen kan ikke tariferes i pos. 2104, idet tilsætningen af mængden af vand til skålen ikke er tilstrækkelig til at tilberede en suppe eller en bouillon, men giver varen karakteren af en nudelret.
               
            
                  
                              2.
                           
                           
                              Vanddrivende te/nyrete i breve til detailsalg.
                              Etiketten indeholder følgende information:
                              
                                          1)
                                       
                                       
                                          Det enkelte brevs sammensætning (1,8 g):
                                          Medicinsk aktive ingredienser:
                                          
                                                      —
                                                   
                                                   
                                                      padderok
                                                   
                                                   
                                                      0,47 g
                                                   
                                                
                                                      —
                                                   
                                                   
                                                      birkeblade
                                                   
                                                   
                                                      0,45 g
                                                   
                                                
                                                      —
                                                   
                                                   
                                                      gyldenris
                                                   
                                                   
                                                      0,38 g
                                                   
                                                
                                                      —
                                                   
                                                   
                                                      krageklo
                                                   
                                                   
                                                      0,20 g
                                                   
                                                Andre ingredienser:
                                          hybenskaller, kornblomstblade, pebermynteblade, morgenfrueblomster, lakridsrod.
                                       
                                    
                                          2)
                                       
                                       
                                          Dosering og brugsanvisning:
                                          Hæld en kop (ca. 150 ml) kogende vand over et tebrev, dæk til og lad det trække i ca. 15 minutter og fjern derefter tebrevet. Drik en kop friskbrygget te 3-4 gange om dagen mellem måltiderne, medmindre andet er foreskrevet.
                                       
                                    
                                          3)
                                       
                                       
                                          Anvendelse:
                                          Til forøgelse af urinmængden i tilfælde af nyre- eller blærekatar og for at forhindre urinvejsgrus og -sten.
                                       
                                    
                        
               
                  2106 90 92
               
               
                  Tarifering i henhold til almindelige tariferingsbestemmelser litra 1 og 6 vedrørende den kombinerede nomenklatur, supplerende bestemmelse 1 til kapitel 30, teksten til KN-kode 2106, 2106 90 og 2106 90 92.
                  Se også de forklarende bemærkninger til det harmoniserede system til pos. 2106, afsnit 14, og de forklarende bemærkninger til den kombinerede nomenklatur til kapitel 30.
                  Hverken brugsanvisningen eller emballagen indeholder nærmere oplysninger om de(t) aktive stof(fer)s type eller koncentration. Der er kun anført mængde og type af planter eller plantedele, der indgår. Betingelserne i supplerende bestemmelse 1, litra b), til kapitel 30 er derfor ikke opfyldt.
               
            
         
      
         (1)  Billedet er kun til illustration.